
ประกาศ สถานีตำรวจภูธรเพนียด
เรื่อง นโยบายต่อต้านการรับสินบน (Anti-Bribery Policy)

และการไม่รับของขวัญของกำนัลหรือประโยชน์อื่นใด (No Gift Policy) จากการปฏิบัติหน้าที่ประจำปีงบประมาณ พ.ศ.๒๕๖9
......................................................................

ตามพระราชบัญญัติ   ประกอบรัฐธรรมนูญว่าด้วยการป้องกันและปราบปรามการทุจริต   พ.ศ.๒๕๖๑
มาตรา ๑๒๘ วรรคหนึ่ง ได้กำหนดห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่นใด อันอาจคำนวณเป็นเงินได้จากผู้ใด นอกเหนือจากทรัพย์สินหรือประโยชน์อันควรได้ตามกฎหมาย กฎ หรือข้อบังคับ
ที่ออกโดยอาศัยอำนาจตามบทบัญญัติแห่งกฎหมาย เว้นแต่การรับทรัพย์สินหรือประโยชน์อื่นใด โดยธรรมจรรยา ตามหลักเกณฑ์และจำนวนที่คณะกรรมการป้องกันปราบปรามการทุจริตแห่งชาติกำหนด และประมวลจริยธรรมข้าราชการตำรวจ พ.ศ.๒๕๖๔ ข้อ ๒(๒) ซื่อสัตย์สุจริต ปฏิบัติหน้าที่ตามกฎหมาย ระเบียบแบบแผนของสำนักงานตำรวจแห่งชาติ ด้วยความโปร่งใส ไม่แสดงออกถึงพฤติกรรมที่มีนัยเป็นการแสวงหาประโยชน์โดยมิชอบ รับผิดชอบต่อหน้าที่สิทธิมนุษยชน มีความพร้อมรับการตรวจสอบและรับผิด มีจิตสำนึกที่ดีคำนึงถึงสังคม และข้อ ๒(๔) คิดถึงประโยชน์ส่วนรวมมากกว่าประโยชน์ส่วนตัว มีจิตสาธารณะ ร่วมมือ ร่วมใจและเสียสละในการทำประโยชน์เพื่อส่วนรวม และสร้างสรรค์ให้เกิดประโยชน์สุขแก่สังคม ประกอบกับ แผนการปฏิรูปประเทศด้านการป้องกันและปราบปรามการทุจริตและประพฤติมิชอบ (ฉบับปรับปรุง) กำหนดกิจ กรรมปฏิรูปที่สำคัญ กิจกรรมที่ ๔ พัฒนาระบบราชการไทยให้โปร่งใส ไร้ผลประโยชน์ เป้าหมายที่ ๑ ข้อที่ ๑.๑ ให้หน่วยงานรัฐทุกหน่วยประกาศเป็นหน่วยงานที่เจ้าหน้าที่รัฐทุกคนไม่รับของขวัญและของกำนัลทุกชนิดจากการปฏิบัติหน้าที่ (No Gift Policy)

ดังนั้น   เพื่อเป็นการป้องกันการขัดกันระหว่างประโยชน์ส่วนตนและประโยชน์ส่วนรวม (Conflict of

Interest) การรับสินบน  ของขวัญ  ของกำนัล    หรือประโยชน์อื่นใดที่ส่งผลต่อการปฏิบัติหน้าที่    จึงกำหนด
แนวทางการปฏิบัติในการต่อต้านการรับสินบน   (Anti-Bribery Policy)     และการไม่รับของขวัญ  ของกำนัล
หรือประโยชน์อื่นใด (No Gift Policy) จากการปฏิบัติหน้าที่ โดยมีรายละเอียด ดังนี้

ข้อ ๑ วัตถุประสงค์

๑. เพื่อป้องกัน หรือลดโอกาสในการรับสินบน  ผลประโยชน์ทับซ้อนในรูปแบบต่าง ๆ แก่ข้าราชการตำรวจในสังกัดสถานีตำรวจภูธรเพนียด

๒. เพื่อส่งเสริมให้ข้าราชการตำรวจในสังกัดสถานีตำรวจภูธรเพนียด มีจิตสำนึกในการปฏิเสธการรับของขวัญและของกำนัลทุกชนิดจากการปฏิบัติหน้าที่

๓. เพื่อสร้างวัฒนธรรมองค์กรคุณธรรมและโปร่งใส (Organization of Integrity) ของสถานีตำรวจภูธรเพนียด ให้เข้มแข็งและยั่งยืน
 
ข้อ ๒ คำนิยาม

“ผู้บังคับบัญชา” หมายความว่า ผู้ที่มีอำนาจหน้าที่ในการสั่งการ กำกับ ติดตาม และตรวจสอบ
เจ้าหน้าที่ตำรวจในสังกัด
·  2     -
“ข้าราชการตำรวจ” หมายความว่า ข้าราชการตำรวจในสังกัดสถานีตำรวจภูธรเพนียด
“สินบน” หมายความว่า ทรัพย์สินหรือประโยชน์อื่นใดที่ให้แก่บุคคลเพื่อจูงใจให้ผู้นั้นกระทำการหรือไม่กระทำการอย่างใดในตำแหน่ง ไม่ว่าการนั้นชอบหรือมิชอบด้วยหน้าที่
“การปฏิบัติหน้าที่” หมายความว่า เป็นการกระทำหรือการปฏิบัติหน้าที่ของเจ้าหน้าที่รัฐในตำแหน่งที่ได้รับการแต่งตั้ง หรือได้รับมอบหมายให้ปฏิบัติหน้าที่ใดหน้าที่หนึ่ง    หรือให้รักษาราชการแทนในหน้าที่ใดหน้าที่หนึ่งทั้งเป็นการทั่วไปและเป็นการเฉพาะในฐานะเจ้าหน้าที่ตำรวจที่กฎหมายได้กำหนดอำนาจหน้าที่ไว้
“ของขวัญ ของกำนัล หรือประโยชน์อื่นใดที่ส่งผลต่อการปฏิบัติหน้าที่” หมายความว่า เงินทรัพย์สิน บริการหรือประโยชน์อื่นใดที่มีมูลค่าและให้รวมถึงทิป โดยเจ้าหน้าที่ของรัฐได้รับนอกเหนือจากเงินเดือน รายได้ ผลประโยชน์จากราชการในกรณีปกติและมีผลต่อการตัดสินใจ การอนุมัติ อนุญาต หรือการอื่นใดในการปฏิบัติหน้าที่ให้เป็นไปในลักษณะที่เอื้อประโยชน์   ไปในทางทุจริตต่อผู้ให้ของขวัญทั้ง    ในอดีตหรือในขณะรับหรือในอนาคต

ข้อ ๓ ขอบเขตการใช้บังคับ

ประกาศสถานีตำรวจภูธรเพนียด เรื่อง นโยบายต่อต้านการรับสินบน (Anti-Bribery Policy)และการไม่รับของขวัญของกำนัลหรือประโยชน์อื่นใด  (No Gift Policy)   จากการปฏิบัติหน้าที่  ประจำปีงบประมาณ พ.ศ.๒๕๖๗ ฉบับนี้ ให้ใช้บังคับแก่ข้าราชการตำรวจในสังกัดสถานีตำรวจภูธรเพนียด

ข้อ ๔ แนวทางปฏิบัติของข้าราชการตำรวจ

๑. ไม่ถามนำ ไม่ให้หรือไม่รับสินบน ของขวัญ ของกำนัลหรือประโยชน์อื่นใดจากการปฏิบัติหน้าที่

๒. ไม่ยินยอมหรือรู้เห็นเป็นใจให้บุคคลในครอบครัวให้หรือรับสินบน   ของขวัญ   ของกำนัล    หรือประโยชน์อื่นใดกับผู้ที่มีความเกี่ยวข้องในการปฏิบัติหน้าที่
 
๓. การปฏิบัติหน้าที่ต้องยึดการบังคับใช้กฎหมายด้วยความเป็นธรรม ยึดประโยชน์  และภาพลักษณ์ของตำรวจเป็นสำคัญ ต้องไม่กระทำการใด ๆ อันเป็นการขัดกันระหว่างผลประโยชน์ส่วนตนและผลประโยชน์ส่วนรวม เช่น การรับของขวัญของกำนัล หรือประโยชน์อื่นใดที่ส่งผลต่อการปฏิบัติหน้าที่การนำทรัพยากรของราชการ ของกลางไปใช้เพื่อประโยชน์ส่วนตน การนำข้อมูลภายในไปเปิดเผย    การเบียดบังเวลาราชการเพื่อทำงานพิเศษ เป็นต้น
 
๔. ลดการให้หรือการรับทรัพย์สินหรือประโยชน์อื่นใดโดยธรรมจรรยาตามหลักเกณฑ์ และจำนวนที่สำนักงานป้องกันปราบปรามการทุจริตแห่งชาติกำหนด โดยให้ใช้วิธีการแสดงออกด้วยการลงนามในบัตรอวยพร สมุดอวยพร บัตรแสดงความเสียใจ หรือการใช้สื่อสังคมออนไลน์แทนการให้สิ่งของ
 
๕. ไม่ยอม ไม่ทน ไม่เฉย ต่อพฤติกรรมการรับสินบน ของขวัญ ของกำนัลหรือประโยชน์อื่นใดจากการปฏิบัติหน้าที่ โดยหากพบการกระทำที่ฝ่าฝืนให้ผู้กำกับการ/หัวหน้าสถานี ทราบโดยเร็ว
 
๖. ผู้บังคับบัญชาประพฤติตนเป็นแบบอย่างที่ดี   ควบคุม   กำกับ ดู แลผู้ใต้บังคับบัญชาของตนให้ถือปฏิบัติหน้าที่ตามประกาศฉบับนี้
 
ข้อ ๕ มาตรการติดตามตรวจสอบ

๑. กรณีได้รับเรื่องร้องเรียน/แจ้งเบาะแส บุคลากรในสังกัดกระทำความผิดดังกล่าวที่สถานีตำรวจจะดำเนินการตรวจสอบข้อเท็จจริง ตามขั้นตอนกระบวนการตรวจสอบข้อเท็จจริงการทุจริตในการปฏิบัติหน้าที่และรายงานความคืบหน้าให้แก่ผู้ร้องเรียนทราบ
 
๒. ให้ผู้บังคับบัญชามีอำนาจหน้าที่ในการกำกับ ติดตาม และตรวจสอบเจ้าหน้าที่ตำรวจในสังกัดให้ปฏิบัติตนเป็นไปตามประกาศฉบับนี้ กรณีพบการกระทำที่ฝ่าฝืนประกาศฉบับนี้ ให้รายงานผู้กำกับการ/หัวหน้าสถานี ทราบโดยเร็ว






-   3  -
 
ข้อ ๖ มาตรการกรณีฝ่าฝืนนโยบายกรณีมีการตรวจสอบข้อเท็จจริงและพบว่าข้าราชการตำรวจกระทำผิดจริง หากเป็นความผิดทางอาญา ให้ดำเนินคดีทางอาญา หากเป็นความผิดทางวินัยให้ดำเนินการตั้งกรรมการสอบสวนตามระเบียบฯ  โดยจะมีการลงโทษผู้กระทำผิดตามกฎหมาย  ระเบียบ  และข้อบังคับที่เกี่ยวข้องอย่างเคร่งครัด และจัดส่งเรื่องตามลำดับชั้นการบังคับบัญชาต่อไป
         ข้อ ๗ ช่องทางร้องเรียน
 
๑. ข้าราชการตำรวจที่พบการกระทำที่ฝ่าฝืนต่อประกาศฉบับนี้      สามารถร้องเรียน/แจ้งเบาะแสได้
โดยตรงผ่าน พันตำรวจเอก ชาญวุฒิ   เทียมมงคล  ผู้กำกับการสถานีตำรวจภูธรเพนียด
 
๒. ประชาชนที่พบการกระทำที่ฝ่าฝืนต่อประกาศฉบับนี้ สามารถร้องเรียน/แจ้งเบาะแสได้โดยตรงผ่านพันตำรวจเอก ชาญวุฒิ    เทียมมงคล  ผู้กำกับการสถานีตำรวจภูธรเพนียด หรือช่องทางดังต่อไปนี้
 
- ร้องเรียนด้วยตนเอง ณ สถานีตำรวจภูธรเพนียด

- ทางหมายเลขโทรศัพท์ ๐36 776 175  -  6

- ทางไปรษณีย์   เลขที่   160  สถานีตำรวจภูธรเพนียด   ตำบลเพนียด  อำเภอโคกสำโรง  จังหวัดลพบุรี  ๑๕๒๑๐
 
- ทางเว็บไซต์ phaniat.lopburi.police.go.th


ข้อ ๘ มาตรการคุ้มครองผู้ร้องเรียน/ แจ้งเบาะแส การรักษาความลับ

๑. การพิจารณาข้อร้องเรียน ให้กำหนดชั้นความลับและคุ้มครองผู้เกี่ยวข้องตามระเบียบว่าด้วยการรักษาความลับของทางราชการ พ.ศ. 2544 และการส่งเรื่องให้หน่วยงานพิจารณานั้น ผู้ให้ข้อมูลและผู้ร้องอาจจะได้รับความเดือดร้อน เช่น ข้อร้องเรียนกล่าวโทษข้าราชการในเบื้องต้นให้ถือว่า เป็นความลับทางราชการหากเป็นบัตรสนเท่ห์ ให้พิจารณาเฉพาะรายที่ระบุหลักฐาน กรณีแวดล้อมปรากฏชัดแจ้ง ตลอดจนชีพพยานบุคคลแน่นอนเท่านั้น การแจ้งเบาะแสผู้มีอิทธิพลต้องปกปิดชื่อและที่อยู่ผู้ร้อง หากไม่ปกปิดจะต้องแจ้งให้หน่วยงานที่เกี่ยวข้องทราบและให้ความคุ้มครองแก่ผู้ร้อง ดังนี้ “ให้ผู้บังคับบัญชาใช้ดุลยพินิจสั่งการตามสมควรเพื่อคุ้มครองผู้ร้อง พยาน และบุคคลที่ให้ข้อมูล ในการสืบสวนสอบสวน อย่าให้ต้องรับภัยหรือความไม่เป็นธรรมที่อาจเกิดมาจากการร้องเรียน การเป็นพยานหรือการให้ข้อมูลนั้น” กรณีมีการระบุชื่อผู้ถูกกล่าวหาจะต้องคุ้มครองทั้งฝ่ายผู้ร้องและผู้ถูกร้องเนื่องจากเรื่องยังไม่ได้ผ่านกระบวนการตรวจสอบข้อเท็จจริง และอาจเป็นการกลั่นแกล้งกล่าวหาให้ได้รับความเดือดร้อนและเสียหายได้และกรณีผู้ร้องเรียนระบุในคำร้องขอให้ปกปิดหรือไม่ประสงค์ให้เปิดเผยชื่อผู้ร้องเรียน หน่วยงานต้องไม่เปิดเผยชื่อผู้ร้องให้หน่วยงาน ผู้ถูกร้องทราบ เนื่องจากผู้ร้องอาจจะได้รับความเดือดร้อนตามเหตุแห่งการร้องเรียนนั้น ๆ

2. เมื่อมีการร้องเรียน ผู้ร้องและพยานจะไม่ถูกดำเนินการใด ๆ ที่กระทบต่อหน้าที่การงานหรือการดำรงชีวิต หากจำเป็นต้องมีการดำเนินการใด ๆ เช่น การแยกสถานที่ทำงานเพื่อป้องกันมิให้ผู้ร้อง พยานและผู้ถูกกล่าวหาพบปะกัน เป็นต้น ต้องได้รับความยินยอมจากผู้ร้องและพยาน

3. ข้อร้องขอของผู้เสียหาย ผู้ร้อง หรือพยาน เช่น การขอย้ายสถานที่ทำงาน หรือวิธีการในการป้องกันหรือแก้ไขปัญหา ควรได้รับการพิจารณาจากบุคคลหรือหน่วยงานที่รับผิดชอบตามความเหมาะสม

4. ให้ความคุ้มครองผู้ร้องเรียนไม่ให้ถูกกลั่นแกล้ง



ประกาศ      ณ      วันที่     9     มีนาคม   พ.ศ. ๒๕69

